Սիրո մասին (ֆիլմ, 2017)

«Սիրո մասին» (), ռուսական լիամետրաժ դրամատիկական գեղարվեստական ֆիլմ, որը նկարահանել է ռեժիսոր Վլադիմիր Բորտկոն։

Ֆիլմի պրեմիերան կայացել է 2017 թվականի մարտի 16-ին Մոսկվայի «Օկտյաբր» կինոթատրոնում։ Ռուսական լայն վարձույթում ֆիլմը հայտնվել է 2017 թվականի մարտի 23-ին։

Ֆիլմը ներառում է էրոտիկայի տարրեր, ուստի ունի տարիքային սահմանափակում և խորհուրդ է տրվում դիտել տասնվեց տարեկանից բարձր անձանց (16+):

Սյուժե 
Սանկտ Պետերբուրգի մի կոմունալ բնակարանում ապրում է երջանիկ ամուսնական զույգ՝ Սանկտ Պետերբուրգի պետական համալսարանի արևելյան ֆակուլտետի ուսանող Նինա Սազոնովան (Աննա Չիպովսկայա) և նրա ամուսինը՝ Ալեքսանդրը (Ալեքսեյ Չադով), որը չինագիտության երիտասարդ պրոֆեսոր է և նրա դասախոսը և ավելի լավ գիտի չինարենը և Չինաստանի մշակույթը, քան շրջապատող ռուսական իրականությունը։ Դիսերտացիան, որի վրա նա աշխատում է, իր համար ավելի կարևոր է, քան մնացած ամեն ինչ, նույնիսկ ավելի կարևոր է, քան իր երիտասարդ գեղեցկուհի կինը։ Ալեքսանդրի հավաստմամբ՝ ամուսինների միջև, ինչպես բոլոր մարդկանց միջև, գործում է որոշակի գաղտնի պայմանագիր, համաձայն որի՝ յուրաքանչյուրը պետք է կատարի այս պայմանագրով սահմանված պարտականությունները և անպայման հետևի դրա պայմաններին։

Միայն կառուցվող բնակարանի համար հիպոթեքային վարկի հերթական վճարումման ժամկետի անցնել է խռովում ամուսինների երջանկությունը և սպառնում է ֆինանսական և բնակարանային հարցի վրա ազդող լուրջ հետևանքներ ունենալ։ Ամուսինը նախատում է Նինային այն բանի համար, որ հիփոթեքի ամբողջ բեռը մենակ իր վրա է և շեղում է դիսերտացիայի վրա աշխատելուց, իսկ նա զբաղվում է միայն իր ուսմամբ և ոչինչ չի ձեռնարկում իրենց ընդհանուր վարկը մարելու համար։

Արդյունքում Ալեքսանդրը կնոջն իր փոխարեն ուղարկում է բանկ՝ որպես թարգմանիչ մասնակցելու չինական պատվիրակության անդամների հետ բանակցություններին, որտեղ Նինան ծանոթանում է Սերգեյի (Դմիտրի Պևցով) հետ, որն այն նույն բանկի ղեկավարն է, որին պարտք է Սազոնովների երիտասարդ ընտանիքը։ Գենադին (Ալեքսանդր Լիկով)՝ Սերգեյի ընկերն ու օգնականը, նրան խորհուրդ է տալիս ավելի մեծ ուշադրությամբ հետևել երիտասարդ թարգմանչուհուն և սիրավեպ սկսել։ Սերգեյը Նինային «անպարկեշտ առաջարկ» է անում, որից հետո ամուսնացած բանկիրի հետ ուսանողուհու գործնական հանդիպումը արագ վերածվում է ոչ ֆորմալ հանդիպման։ Բայց Սերգեյի՝ տպավորիչ և գեղեցիկ տղամարդու մեջ հետ հարաբերություններում Նինան մտածում է ոչ թե փողի կամ բարդ հիփոթեքային իրավիճակի, այլ իրական սիրո մասին։ Արդյունքում վտանգվում է երկու ընտանիքների երջանկությունը։

Դերերում 
 Աննա Չիպովսկայա – Նինա Ալեքսանդրովնա Սազոնովա, Սանկտ Պետերբուրգի պետական համալսարանի արևելյան ֆակուլտետի ուսանող, թարգմանիչ
 Դմիտրի Պևցով – Սերգեյ Անդրեևիչ,«Սիգմաբանկի» վարչության նախագահ
 Ալեքսեյ Չադով – Ալեքսանդր Վալենտինովիչ Սազոնով, Նինայի ամուսինը, պրոֆեսոր-չինագետ, Սանկտ Պետերբուրգի պետական համալսարանի արևելյան ֆակուլտետի դասախոս, լեզվաբանության դոկտոր
 Մարիա Միրոնովա – Թամարա, Սերգեյի կինը
 Ալեքսանդր Լիկով – Գենադի Իլյիչ, Սերգեյի ընկերն ու օգնականը
 Օլգա Պավլյուկովա – Լարիսա, Նինայի ընկերուհին
 Կլավդիա Բելովա – Սազոնովների հարևանը կոմունալ բնակարանում
 Բորիս Բիրման – Կոնստանտին Գուրևիչ, թերապևտ, ուռուցքաբան
 Պյոտր Ժուրավլյով – դիզայներ
 Դանիիլ Ռոժկով – Սերգեյի և Թամարայի որդին
 Անժելա Կարպովա – ''Գենադիի կինը

Նկարահանող խումբ 
 Բեմադրող ռեժիսոր՝ Վլադիմիր Բորտկո
 Գլխավոր պրոդյուսեր՝ Նատալյա Բորտկո
 Գործադիր պրոդյուսեր՝ Ելենա Իվանովա
 Սցենարի հեղինակ՝ Վլադիմիր Բորտկո՝ Վալերի Մնացականովի մասնակցությամբ
 Բեմադրող օպերատոր՝ Ելենա Իվանովա
 Կոմպոզիտոր՝ Մաքսիմ Դունաևսկի

Ծանոթագրություններ

Արտաքին հղումներ 
 
 Фильм «О любви» (Россия, 2016 год, режиссёр — Владимир Бортко). Описание, трейлер, фотографии. Сеть кинотеатров и кинокомпания «Люксор» // luxorfilm.ru
 Фильм «О любви» (Россия, 2016 год, режиссёр — Владимир Бортко). Обзор, трейлер, кадры, рецензии. // afisha.ru
 Фильм «О любви» (Россия, 2016 год, режиссёр — Владимир Бортко). Описание, создатели, актёры, кадры, постер, рейтинг. // ruskino.ru
О любви полный фильм // rumelodrama.com

Ռուսական ֆիլմեր
2017 ֆիլմեր
Ռուսական դրամա ֆիլմեր